ג'וני פלין (מוזיקאי)

ג'ון פטריק ויויאן פלין (באנגלית: John Patrick Vivian Flynn; נולד ב-14 במרץ 1983) הוא מוזיקאי, זמר, פזמונאי ושחקן אנגלי. פלין הוא הסולן והכותב של להקת ג'וני פלין והסאסקס ויט.

== ראשית חייו וחינוך ==
פלין נולד ביוהנסבורג, דרום אפריקה, בנם של אריק פלין, שחקן וזמר בריטי, וקרוליין פורבס.<ref name="Eric Flynn Obituary'"></ref> מנישואיו הראשונים של אביו יש לו שני אחים למחצה גדולים יותר, השחקנים ג'רום פלין ודניאל פלין, ואחות למחצה מבוגרת, קרי פלין, ומנישואיו השניים של אביו, אחות צעירה, לילי פלין, ששרה עם ה-Sussex Wit.<ref name="On the Road With Johnny Flynn'"></ref> בגיל שנתיים עבר עם משפחתו לבריטניה.<ref></ref>

פלין זכה במלגה למוזיקה לבית הספר פילגרים, בית ספר עצמאי בעיר וינצ'סטר בהמפשייר, שם שר במקהלת אקפלה ונדרש לצורך קבלת מלגה, ללמוד לנגן על שני כלי נגינה: כינור וחצוצרה.<ref name="theguardian.com"></ref> מאוחר יותר לימד את עצמו גיטרה וזכה במלגה שנייה למוזיקה לבית הספר "בדאלס", בית ספר עצמאי בכפר סטיפ, ליד עיירת השוק פיטרספילד, גם היא בהמפשייר, לפני שעבר ללמוד משחק באקדמיה לאמנות הדרמטית של וובר דאגלס.

לפלין יש צלקות בפניו מנשיכה של בול טרייר בילדותו בדרום אפריקה.<ref></ref>

== קריירה ==
=== קולנוע וטלוויזיה ===
לפלין היו תפקידים בסדרות הטלוויזיה בין היתר ב"רצח בפרברים", "הולבי סיטי" וב"ממלכה". הוא זכה לפרסום על תפקידו הראשי כ"דולף וגה" בסרט "מסע הצלב בג'ינס" משנת 2006.

בשנת 2011, כתב פלין את המוזיקה לסרט "Bag of Hammers".

בשנת 2013 לוהק פלין לסרט "שיר אחד", סרט בכיכובה של אן האת'וויי. פלין גילם מוזיקאי בשם ג'יימס פורסטר, שמסתבך עם הדמות שמגלמת האת'ווי, בעקבות תאונה בה מעורב אחיה.<ref></ref>

בשנת 2014 שיחק פלין בתפקיד הראשי של דילן בסדרת הטלוויזיה "Scrotal Recall" ששודרה בערוץ 4. לאחר הצלחת הסדרה בנטפליקס, רשת הסטרימינג ביקשה להזמין עונה שנייה של 8 פרקים, ללא מעורבות של ערוץ 4, והפיקה את הסדרה בנובמבר 2016 בשם החדש "חולה אהבה".<ref></ref><ref></ref> העונה השלישית של החלה ב-1 בינואר 2018.

בשנת 2015 הוא היה אחד מכוכבי קומדיית המצבים "קומדי סנטרל". בה הוא שיחק אחד משני אחים בוגרים שנאלצים לגדל את אחיהם הצעיר כשאמם נפטרה במפתיע. הסדרה הוצגה כגרסה הבריטית לסיטקום האמריקני "שני גברים וחצי".<ref></ref>

בשנת 2017, הוא שיחק את אלברט איינשטיין הצעיר בסדרה "גאון" של ערוץ נשיונל ג'יאוגרפיק. באותה שנה שיחק בסרט המתח האפל של הבמאי/הסופר מייקל פירס, שהוקרן לראשונה בפסטיבל הסרטים הבינלאומי בטורונטו ויצא בבריטניה ב-27 באפריל 2018.<ref></ref><ref></ref>

בשנת 2018 גילם פלין את ויליאם דובין בעיבוד טלוויזיוני לסדרה בהפקת ITV ואולפני אמזון ל"יריד ההבלים".<ref></ref> הוא שיחק גם את "פליקס תולומייס" בעיבוד מיני-סדרה "עלובי החיים".<ref></ref>

בשנת 2019 לוהק לתפקיד דייוויד בואי בסרט הדרמה "סטארדאסט" על פי תסריט מאת כריסטופר בל וביים גבריאל ריינג'.<ref></ref>

בשנת 2020 הוא כיכב בסרט "אמה", לצד אניה טיילור-ג'וי, ביל ניי, ג'וש או'קונור. הוא כתב את השיר שהושמע במהלך כותרות הסיום, "מלכת הדבורים", שיצא כסינגל בזמן יציאת הסרט.

בשנת 2022 גילם את פרנסיס בסרט "החליפה".

בשנת 2024 שיחק בסדרת המותחן הפסיכולוגי "ריפלי" <small>(אנ')</small> שיצר סטיבן זאיליאן עבור נטפליקס, בהשארת הרומן "הכישרון של מר ריפלי" מאת פטרישה הייסמית'. 

=== תיאטרון ===
פלין ביצע תפקידים רבים על הבמה. בין היתר שיחק את קרטיס (אילוף הסוררת) וויולה (הלילה השנים עשר) בעונת 2007.<ref>Theatre programme, Old Vic Theatre, London, January 2007.</ref> הוא גם הופיע במחזות רבים, בהם מחזהו של ריצ'רד בין, "הכופר" בתיאטרון רויאל קורט בשנת 2011.<ref></ref> ג'וני פלין לוהק לתפקיד לי במחזה "ירושלים", מחזה של ג'יז באטוורת', עליו הוא היה מועמד לפרס אוליבייה לשחקן המשנה הטוב ביותר.<ref name="rct1"></ref> בקיץ 2012 הופיע פלין בהפקות תיאטרון שייקספיר גלוב ל"ריצ'רד השלישי", לצד מארק ריילנס, בתפקיד ויולה / סזריו במחזה הלילה השנים עשר עם ריילנס גם כן.<ref></ref> ההפקות עברו לתיאטרון אפולו בווסט אנד עד פברואר 2013. במרץ 2013 פלין שיחק את התפקיד הראשי במחזהו של ברוס נוריס "הדרך הנמוכה" ברויאל קורט.<ref></ref>

=== פרסים ומועמדויות ===
פלין הועמד בתחרות פרסי Evening Standard ובפרסי What's On Stage בקטגוריית הכוכב העולה החדש הטוב ביותר על תפקידו בסרט "The Heretic" בשנת 2012.<ref></ref> הוא היה מועמד לפרס אוליבייה על תפקידו במחזה "ירושלים" באותה שנה.<ref></ref> הוא זכה לציון לשבח בפרסי איאן צ'ארלסון לשנת 2012 על תפקידו כוויולה ב"הלילה השנים עשר" בתיאטרון גלוב.

=== מוזיקה ===
פלין הוציא כמה אלבומי אולפן. הוא כתב את כל התווים כולל שיר הנושא של סדרת הטלוויזיה "Detectorists" של ה-BBC.<ref></ref> הוא הלחין את המוזיקה להפקת תיאטרון גלוב למחזה "כטוב בעיניכם".<ref></ref> הוא חיבר מוזיקה לכמה סרטים, סדרות טלוויזיה והפקות תיאטרון. בשנת 2015 הוא הופיע גם באלבום מחווה אוסף לשירלי קולינס "שירלי בהשראה".<ref></ref> לאחר הפסקה של שלוש שנים, הפיק פלין אלבום חדש בשם "Sillion" שיצא ב-24 במרץ 2017.

== חיים אישיים ==
בשנת 2011 נישא פלין לביאטריס מינס, איתה הוא יצא לסירוגין שלמדו יחד בתיכון. יש להם שלושה ילדים ביחד; גבריאל, אידה ולורקה.

== דיסקוגרפיה ==

==פילמוגרפיה==
===קולנוע===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2006
| מסע צלב בג'ינס
| דולף וגה
|
|-
| 2011
| Lotus Eaters
| צ'רלי
|
|-
| 2012
| משהו באוויר
| נו
|
|-
| 2014
| שיר אחד
| ג'יימס פורסטר
|
|-
| 2015
| Clouds of Sils Maria
| כריסטופר ג'יילס
|
|-
| 2015
| A Smallholding
| טונקי
|
|-
| 2016
| אהבה עבה יותר ממים
| ארתור
|
|-
| 2017
| Beast
| פסקל רנוף
|
|-
| rowspan="2" | 2020
| אמה
| ג'ורג' נייטלי
|
|-
| סטארדאסט
| דייוויד בואי
|
|-
| rowspan="2" | 2021
| החפירה
|רורי לומקס
|
|-
| The Score
|מייק
|
|-
| rowspan="3" |2022
|החליפה
|פרנסיס
|
|-
|האיש שלא היה
|איאן פלמינג
|
|-
|סקרוג': מזמור לחג המולד
|בוב קרצ'ינג 
|דיבוב 
|-
|2023
|One Life 
|וינטון בצעירותו
|
|}

=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2005
| רצח בפרברים
| ג'וש איגן
| פרק: "מכשפות"
|-
| 2006
| הולבי סיטי
| קארל מסינגהאם
| פרק: "מעוף הדבורה"
|-
| 2008
| ממלכה
| דייוויד מתיוס
| פרק: מס' 2.5
|-
| 2014–2018
| חולה אהבה
| דילן ויטר
| 22 פרקים
|-
| 2014
| גלאי
| ג'וני פייפר
| פרק: מס' 1.3
|-
| 2015
| אחווה
| טובי
| 8 פרקים
|-
| 2017
| גאון
| אלברט איינשטיין הצעיר
| 8 פרקים מועמד - פרס הטלוויזיה לבחירת המבקרים לשחקן המשנה הטוב ביותר בסרט / מיני סדרה
|-
| rowspan="3" | 2018
| יריד ההבלים
| ויליאם דובין
| 7 פרקים
|-
| גאון
| אלן קוני
| פרק: "פיקאסו: פרק ב'"
|-
| עלובי החיים
| פליקס תולומיס
| פרק: "# 1.1"
|-
|2024
|ריפלי
|דיקי גרינליף
|תפקיד ראשי; 8 פרקים
|-
|TBA
|The Lovers
|סימוס
|סדרת טלוויזיה עתידית של Sky Atlantic
|}

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה אנגלים
קטגוריה:מוזיקאים אנגלים
קטגוריה:מוזיקאי רוק
קטגוריה:מהגרים מדרום אפריקה
קטגוריה:מהגרים לממלכה המאוחדת
קטגוריה:אנגלים שנולדו ב-1983